اقوام متحدہ کے سیکرٹری جنرل :

عالمی سطح پر ملکوں میں مساوات نہیں ہے

انٹونیوگوٹرس نے کہا ہے کہ میں نے اپنے دورے میں کشمیر کی بات بھی کی ہے، بنیادی انسانی حقوق کا ہر جگہ احترام ہونا چاہیے۔

خبر کا کوڈ: ۴۴۲۱۳۲

تاریخ: ۱۸ ارديبهشت ۲۰۲۰ - ۲۰:۰۹

رسا نیوز ایجنسی کی رپورٹ کے مطابق اقوام متحدہ کے سیکرٹری جنرل انٹونیوگوٹرس نے کہا ہے کہ صرف ۵ ممالک کے پاس ویٹو پاور ہونا دنیا میں عدم مساوات کا مظہر ہے جبکہ کشمیر سمیت ہر جگہ بنیادی انسانی حقوق کا احترام ہونا چاہیے۔

اطلاعات کے مطابق اقوام متحدہ کے سکریٹری جنرل انٹونیوگوٹرس نے لاہور میں لمز یونیورسٹی میں طلبا سے خطاب کرتے ہوئے کہا کہ عالمی سطح پر بھی ملکوں میں مساوات نہیں ہے جس کی مثال یہ ہے کہ سلامتی کونسل کے صرف پانچ ممالک کے پاس ویٹو پاور ہے، افراد اور ملکوں میں مساوات قائم کرنا آسان نہیں بلکہ طویل عمل ہے۔

انٹونیوگوٹرس نے کہا کہ اداروں کے درمیان مکالمے کا ہونا ضروری ہے، آزادی اظہار رائے ، خوراک ، رہائش اور سیاسی حقوق بھی انسانی حقوق کا حصہ ہیں، میں نے اپنے دورے میں کشمیر کی بات بھی کی ہے، بنیادی انسانی حقوق کا ہر جگہ احترام ہونا چاہیے۔